**Uzaicinājums piedalīties apspriedē (atkārtota apspriede)**

AS "Latvenergo" (turpmāk tekstā "Pasūtītājs") plāno 2025.gada III ceturksnī izsludināt iepirkumu par saimnieciskā nodrošinājuma transportlīdzekļu iegādi 2025. gadā.

Piegādātāju apspriedes par šo iepirkuma priekšmetu jau notika (06.02.2025-20.02.2025) un (04.03.2025- 18.03.2025). **Ņemot vērā, ka nolikumā paredzēts iekļaut punktu par kiberdrošības risku izvērtēšanu, pasūtītājs izsludina atkārtotu piegādātāju apspriedi.**

Pasūtītājs pirms iepirkuma izsludināšanas ir nolēmis konsultēties ar piegādātājiem, lai noskaidrotu reālo tirgus situāciju, noteiktu samērīgu prasību līmeni attiecībā pret pastāvošo piedāvājumu, izvairītos no pārmērīgu kvalifikācijas un tehnisko prasību izvirzīšanas un tādējādi nodrošinātu maksimālu konkurenci, samazinot abpusējās izmaksas.

Pielikumā ir Pasūtītāja tehniskās specifikācijas projekts, kurš var tik mainīts/grozīts. Lūdzam Jūs sniegt informāciju, kura būtu lietderīga iepirkuma organizēšanā.

1. Iepirkuma priekšmets ir saimniecisko transportlīdzekļu piegāde AS "Latvenergo" vajadzībām. Iepirkumu plānots sadalīt 4 daļās (pretendents var iesniegt piedāvājumu par vienu vai vairākām daļām):

1.daļa. "Vieglie transportlīdzekļi pasažieru un to bagāžas pārvadāšanai, 4x2 vai 4x4 un automātisku pārnesumkārbu, 100% elektriski – apvidus";

2.daļa. "Bezceļu kravas transportlīdzekļi kravas pārvadāšanai ar slēgtu vadītāja un pasažieru telpu un vaļēju kravas kasti – pikapi";

3.daļa. "Transportlīdzekļi cilvēku un kravu pārvadāšanai ar slēgtu virsbūvi – lielais furgons, 4x4, N1";

4.daļa. "Transportlīdzekļi cilvēku un nelielu kravu pārvadāšanai ar slēgtu virsbūvi, 4x4 un automātisku pārnesumkārbu - plašlietojuma".

2. Pasūtītāja plānotās kvalifikācijas prasības:

2.1. Sabiedrisko pakalpojumu sniedzēju iepirkumu likumā noteiktie izslēgšanas nosacījumi (48.pants),

2.2. Pretendentam ir tiesības veikt piedāvāto Transportlīdzekļu tirdzniecību un garantijas uzturēšanu Latvijas Republikā (Apliecinājums par tiesībām veikt piedāvāto Transportlīdzekļu tirdzniecību un garantijas uzturēšanu Latvijas Republikā (izraksts no līguma ar Transportlīdzekļu ražotāju vai tā reģionālo pārstāvi, ražotāja vai tā reģionālā pārstāvja apliecinājums)).

3. Pasūtītāja plānotās tehniskās prasības:

3.1. atbilstība tehniskai specifikācijai (Pielikums Nr.1)

3.2. atbilstība jāpierāda ar dokumentiem, tai skaitā jāiesniedz:

3.2.1. izgatavotājrūpnīcas izsniegta piedāvāto Transportlīdzekļu tipa apstiprinājuma sertifikāta (EC CERTIFICATE OF CONFORMITY, turpmāk – COC) kopijas;

3.2.2. dokumenta kopija Eiropas Komisijas tipa apstiprinājumam attiecībā uz transportlīdzekļa masu un gabarītiem, ar iekļautiem parametriem atbilstoši Eiropas Parlamenta un Padomes Direktīvas Nr. 2007/46/EK I pielikuma, 2.4.2.6. punktam (attiecas tikai uz Transportlīdzekļiem, kas atbilst N1G kategorijai);

3.2.3. piedāvāto Transportlīdzekļu ražotāja rūpnīcas izstrādāts materiāls ar uzrādītiem pārējiem tehniskajiem datiem, kuri nav ietverti augstākminētajos materiālos

3.3. Pretendentam ir jāiesniedz piedāvāto Transportlīdzekļu ražotāja rūpnīcas vai tās reģionālā pārstāvja (importiera) apstiprināti sekojoši materiāli:

3.3.1. rūpnīcas nodrošinātais pamata garantijas termiņš (mēnešos un kilometros);

3.3.2. rūpnīcas pamata garantijas un pagarinātās garantijas noteikumi;

3.3.3. servisu nosaukumi un atrašanās adreses, kuri ir pilnvaroti veikt garantijas remontus rūpnīcas noteiktajā garantijas termiņā Latvijas Republikas teritorijā.

4. Pasūtītājs plāno paredzēt saistību izpildes nodrošinājumu līdz 10% no līgumcenas.

Lai nekavētu iepirkuma procesu, potenciālie pretendenti tiek aicināti sniegt atgriezenisko saiti par tehnisko specifikāciju un citiem nosacījumiem, norādot potenciālos riskus un grūti izpildāmās prasības.

Pasūtītājs būtu pateicīgs saņemt atbildes uz uzdotajiem jautājumiem un Jūsu jautājumus (skatīt pievienoto veidlapu) – tas veicinātu izpratni par situāciju tirgū un dotu iespēju sagatavoties labākam risinājumam.

Potenciālo piegādātāju sniegtā informācija nebūs publiski pieejama un netiks nodota citiem piegādātājiem.

Lūdzam ņemt vērā, ka tehniskā specifikācija vēlāk iepirkuma procedūras dokumentācijas izstrādes laikā var mainīties. Šī informācija nerada juridiskās sekas (neparedz tiesības un pienākumus) potenciālajiem piegādātājiem.

**Pielikums.**

1.Pielikums. Tehniskā specifikācija (projekts)

2.Pielikums. Kiberdrošības prasības (projekts)

**Piegādātāju apspriedes veidlapa plānotajam iepirkumam**

**"Saimnieciskā nodrošinājuma transportlīdzekļu atjaunošana 2025. gadā"**

| **Nr.** | **Jautājumi** | **Atbildes [[1]](#footnote-1)** |
| --- | --- | --- |
| 1. | Kurā (kurās) no iepirkuma daļām Jūs plānojat piedalīties? |  |
| 2. | Vai Kvalifikācijas prasībās ir iekļautas prasības, kas ierobežo pretendentu loku? | Jā  Nē  Ja "Jā", lūdzu sniegt komentārus ……. |
| 3. | Vai Tehniskajā specifikācijā ir iekļautas prasības, kas ierobežo pretendentu loku vai nepamatoti paaugstina izmaksas? | Jā  Nē  Ja "Jā", lūdzu sniegt komentārus …. |
|  | **Uzņēmēja jautājumi un komentāri par plānoto iepirkumu (ja tādi ir)[[2]](#footnote-2)** | | |
|  | … | | |
|  | … | | |
| … | … | | |

1. lūdzu norādīt Jūsu atbildes un nosūtīt veidlapu uz sekojošu e-pasta adresi: ieva.araja@latvenergo.lv [↑](#footnote-ref-1)
2. Potenciālo piegādātāju sniegtās atbildes nebūs publiski pieejamas vai netiks sniegtas citiem piegādātājiem! [↑](#footnote-ref-2)